Խորհրդարանի արտահերթ ընտրությանն ընդառաջ Հայաստանում շարունակում է կրքեր բորբոքել ռեյտինգային ընտրակարգի պահպանումը, թեև թվում է, որ այդ մասին քննարկումներն այլևս պետք է ուղարկել անցյալ և քաղաքական գործընթացները դիտարկել իրողությունները ճանաչելով: Անշուշտ ընտրությունների քաղաքական բովանդակության հարցը մնում է, սակայն արդյո՞ք դրա լուծումը ռեյտինգային ընտրակարգի փոփոխությունն էր: Խոսքն ամենևին չփոխելու մասին չէ. եթե փոխվեր, իհարկե կլիներ ավելի լավ, սակայն տվյալ պարագայում բուն խնդիրը քաղաքական բովանդակության ապահովումն է առկա իրողությունների պայմաններում: Եվ այս տեսանկյունից ո՞վ է կուսակցություններին խանգարում անել դա առանց, այսպես ասած, մաքուր համամասնականի: Թեմայի շուրջ «Առաջին լրատվական»- ի հետ քննարկմանը մասնակցեցին փաստաբան Նորայր Նորիկյանը, լրագրող Կարպիս Փաշոյանը և իրավապաշտպան Արթուր Սաքունցը: